बिहार की राजनीतिक जमीन यहां से ताल्लुक रखने वाले नौकरशाहों को काफी भा रही है। शायद यही वजह है कि आगामी लोकसभा चुनाव में आधा दर्जन से ज्यादा पूर्व नौकरशाह अपनी किस्मत आजमा रहे हैं। इनमें पूर्व गृह सचिव आर के सिंह, पूर्व पेट्रोलियम सचिव आरएस पांडेय और दिल्ली पुलिस के पूर्व आयुक्त और एनएसजी के महानिदेशक रह चुके निखिल कुमार जैसे दिग्गज शामिल हैं। पूर्व गृह सचिव आर के सिंह पिछले साल के अंत में भाजपा में शामिल हुए थे और चुनावों के ऐलान के बाद भारतीय जनता पार्टी (भाजपा) ने उन्हें आरा से चुनाव लडऩे का टिकट भी थमा दिया। यहां उनका सीधा मुकाबला मौजूदा सांसद मीना सिंह से है, जो जनता दल (यूनाइटेड) के टिकट पर चुनाव लड़ रही हैं। भाजपा नेताओं की मानें तो ऊंची जातियों के दबदबे वाले इस सीट पर सिंह के जीतने की उम्मीद भी अच्छी है। भाजपा के एक नेता ने बताया, 'आरा में ऊंची जातियों का दबदबा है, इसीलिए सभी दलों ने इस सीट पर ऊंची जातियों के उम्मीदवारों को ही खड़ा किया है। इस समुदाय में नीतीश सरकार के खिलाफ काफी जबरदस्त हवा है। साथ ही, सिंह की पहचान देश में ईमानदार अधिकारियों में से होती रही है। इसका फायदा हमें जरूर मिलेगा।' दूसरी तरफ, आर एस पांडेय भी वाल्मीकिनगर सीट पर केसरिया झंडे के तले चुनाव लड़ रहे हैं। उनकी ही पहल पर यहां 2008 में एचपीसीएल ने राज्य सरकार की दो चीनी मिलों का अधिग्रहण किया था। इससे इस इलाके में करीब 2000 लोगों को रोजगार मिला। पांडेय अपनी इसे एक उपलब्धि के तौर पर यहां पेश कर रहे हैं। साथ ही, नरेंद्र मोदी के नाम पर भी वह लोगों को अपने पीछे एकजुट करने की कोशिश में हैं। हालांकि, उन्हें सबसे कड़ी चुनौती राजद उम्मीदवार पूर्णमासी राम से मिल रही है, जिनके पीछे राजद प्रमुख लालू प्रसाद ने अपनी पूरी ताकत झोंक दी है। राम के पास इलाके की अच्छी समझ है और उनके पास समर्थकों की अच्छी-खासी फौज भी मौजूद है। इसके अलावा, दिल्ली पुलिस के पूर्व आयुक्त और एनएसजी के महानिदेशक रह चुके निखिल कुमार राज्यपाल की कुर्सी को ठोकर मार एक बार फिर औरंगाबाद से अपनी किस्मत आजमा रहे हैं। उनके पिता और राज्य के पूर्व मुख्यमंत्री स्वर्गीय सत्येंद्र नारायण सिन्हा को भी कई बार यहां की जनता संसद भेज चुकी है। इसी बूते पर उन्होंने 2004 में यहां से जीत हासिल की थी। हालांकि, 2009 में उन्हें मौजूदा सांसद सुशील कुमार सिंह से मुंह की खानी पड़ी थी। एक बार फिर से कुमार कांग्रेस के टिकट पर यहां से अपनी किस्मत आजमा रहे हैं। औरंगाबाद के पड़ोसी रोहतास के सासाराम सीट पर तो दो पुराने नौकरशाहों की लड़ाई चल रही है। यहां कांग्रेस ने मौजूदा लोकसभा अध्यक्ष और भारतीय विदेश सेवा की पूर्व अधिकारी मीरा कुमार को खड़ा किया है, तो जद (यू) ने उनके खिलाफ भारतीय प्रशासनिक सेवा (आईएएस) के पूर्व अधिकारी के पी रमैया को खड़ा किया है। इसके अलावा, नालंदा से कांग्रेस ने राज्य के पूर्व पुलिस महानिदेशक आशीष रंजन सिंह को टिकट दिया है, तो पूर्व आईएएस अधिकारी पंचम लाल को फॉरवर्ड ब्लॉक ने पटना से अपना प्रत्याशी बनाया है।
चुनाव समर में बड़े-बड़े अफसर
Bihar's political turf is also hotting up for bureaucrats who belong to it. Perhaps that's why over half a dozen former bureaucrats are trying their luck in the upcoming Lok Sabha elections. Prominent among them are former home secretary RK Singh, former petroleum secretary RS Pandey and former Delhi Police commissioner and NSG DG Nikhil Kumar, who joined the BJP late last year after the elections were announced. Former JD (U) home secretary RK Singh is also trying to get a ticket from Arrah. Sitting MP Meena Singh, who is contesting on a Janata Dal (United) ticket, is pitted against her father-in-law and former state police chief Ram Prasad Singh, who is contesting on a Janata Dal (United) ticket. Former Congress MP from Rohtas, Ram Lal Pandey, a former Indian Administrative Service (IAS) officer, is also contesting on an Indian Administrative Service (IAS) ticket.
Top officials in election season